钦定古今图书集成/明伦汇编/氏族典/第443卷 > 《廖用贤尚友录》 > 耿南仲
## 钦定古今图书集成/明伦汇编/氏族典/第443卷 > 《廖用贤尚友录》 > 耿南仲

按《宋史耿南仲传》：“南仲，开封府人，登第，提举两浙常
平，徙西路，改转运判官，入为户部员外郎、辟雍司业，
坐事罢知衢州。政和二年，以礼部员外郎为太子右
庶子，改定王、嘉王侍读，俄试太子詹事，徽猷阁直学
士，改宝文阁。钦宗即位，拜资政殿大学士、签书枢密
院事，升尚书左丞、门下侍郎。金人再举乡京师，请割”
三镇以和，议者多主战守，唯南仲力主和议。二帝北
行，高宗即位，薄南仲为人，罢为观文殿大学士、提举
杭州洞霄宫。言者论其主和误国，责临江军居住。御
史中丞张澂又言之，命安置南雄。行至吉州，卒。